Gary Speed
Gary Andrew Speed (8. septembar 1969. - 27. novembar 2011.) je bio velški profesionalni nogometaš, koji je igrao od 1988. do 2010. godine. Prve nogometne korake je napravio u Leeds Unitedu, za čiji je omladinski pogon igrao od 1984. do 1988. godine. Profesionalni ugovor za Leeds United potpisuje 1988. godine. Za Leeds je odigrao 248 utakmica i postigao 39 golova. 1996. godine prelazi u Everton za 3,5 miliona funti. U Evertonu se zadržao dvije sezone. Potom prelazi u Newcastle za 5,5 miliona funti. Za ekipu Newcastle je igrao od 1998. do 2004. godine. Igrao je još za Bolton i Sheffield. Za mladu nogometnu reprezentaciju Velsa je odigrao tri utakmice i postigao 2 gola. Za seniorsku reprezentaciju Velsa je odigrao 85 utakmica i postigao 7 golova.